Szicíliai Királyság

## A Szicíliai Királyság története

### Szicília kezdeti története

Szicília szigete és a Földközi-tenger medencéje mindig is egy gazdag terület volt. Az ókori görögök az elsők között voltak, akik településeket hoztak létre a szigeten (Siracusa). Kr. e. a III. században a rómaiak foglalták el Szicíliát, majd a Nyugatrómai Birodalom bukásával rövid ideig a vandálok irányítása alá került. I. Iusztininianosz császár uralkodása idején a legendás hadvezér, Flavius Belisarius, Itáliával együtt visszafoglalta a szigetet. Bizánc egészen a IX. századig uralta a szigetet, amikor is az előretörő muszlimok meghódították a mediterrán szigetet.

## Szicíliai Királyság

### Normannok Szicíliában

#### A normannok eredete

A normannok skandináv eredetű nép. A normann név jelentése „északi ember”. Eredetileg a mai Dánia , Norvégia és Svédország lakóit jelölte, más szóval a vikingeket. A normannok "hazája" hódításaik során a Franciaországban található Normandia lett, miután 911-ben a Saint-Clair-sur-Epte-i szerződésben III. Károly nyugati frank király létrehozta a Normandiai Hercegséget, és élére Rollót (megkeresztelkedése után Róbert) nevezte ki, a normannok vezérét.

A normannok gyorsan asszimilálódtak: nyelvük keveredett a franciával, felvették a kereszténységet. Továbbá átvették a feudalizmus rendszerét is normann elemekkel kiegészülve. Hűbérbirtoka Normandiában elsősorban a fegyveres lovagoknak volt, akik fegyverrel is tartották meg birtokaikat. Egy kis hercegségben, növekvő népességgel, az egymás ellen több földért harcoló urak lett a norma. Ez a kis, helyi konfliktusok hozzájárultak ahhoz, hogy a normannok fenntartsák őseik szigorú harcos hagyományait. Ez viszont hosszabb távon problémát jelentett, mivel több lovag volt, mint amekkora terület. Ez kivándorláshoz vezetett. Ahogy hajózó pogány őseik tették, a normannok szépen-lassan külföldre mentek szerencsét próbálni a földbirtok szerzése, a meggazdagodás és a dicsőség reményében. Sok harcos jutott így el a latin világba.

#### A normannok érkezte Szicíliába

Amikor a XI. század első felében a normannok eljutottak Itáliába, egy megosztott területet találtak: északon a Német-római Birodalom, középen a Pápai Állam, délen Benevento, Salerno és Capua lombard hercegségek, majd a csizma alján a még meglévő Keletrómai területek és Szicília a muszlimok kezén. Ezek az államok állandóan hadakoztak egymással, és a térségbe érkező normannokat rendszeresen fogadták zsoldjukba. Hamarosan a normannok lettek Itália első számú zsoldosai. A normannok kihasználták a hadakozó feleket, lassan elkezdték felépíteni hatalmukat Dél-Itáliában. Ekkor tájt egy új család érkezett a félszigetre, a Hautevillek. Fejük Tankréd volt, aki 8 fiával érkezett. A normannok rájöttek, hogy inkább maguknak szerzik meg a földeket, mintsem hogy másokat szolgáljanak.

#### A normannok hatalma Szicíliában

1047-re az északi harcosok elfoglalták Bizánctól Apuliát és Calabriát, mely területeket Normann Melfi Hercegség néven szerveztek újjá. A továbbiakban a normannok, élükön a Hauteville-családdal, mesteri módon hódították meg Itáliát. Ezek a sikerek többnyire 4 emberhez köthetőek: Guiscard Róberthez, I. Bohemundhoz és I. és II. Rogerhez. A tényleges Szicíliai Királyságot II. Roger alapította 1130-ban. A Szicília Királysághoz tartozott még Dél-Itália és Málta. A Hauteville-ház a Szicília Királysággal Európa meghatározó hatalma lett. Uralkodásuk alatt háború során megszorongatták Bizáncot, illetve vezető szerepet vállaltak az I. keresztes háborúban. Királyságuk az egyik legtoleránsabb volt, az ortodox görögök és muszlim rabok zavartalanul követhették vallásukat, fontos részei voltak az államnak. Viszont egy sikertörténet gyakran bukással végződik, ahogy ebben az esetben is: 1198-ban kihalt a Hauteville-ház, véget vetve a normannok mediterrán uralmának.

### Szicília a normannok után: Hohenstaufenek, Anjouk és Aragóniaiak

Miután a Hautevillek uralkodása véget ért a XII. század végén, Szicília és Nápoly normann vezetése szépen-lassan kiszorult a vezetői rétegből. A normann uralkodó házat a Hohenstaufok, Anjouk és Aragóniaiak követték.  A térség rendkívül virágzó volt, de a „nagy hideg” nevű európai jelenség és a szintén akkor megjelent tífuszjárvány rendkívül megtizedelte a régiót. Európa egyik legtermékenyebb területén az emberek éheztek, a kereskedelem visszaesett, az ország hanyatlani kezdett. A tehetetlen aragóniai vezetésből az embereknek kezdett elegük lenni. Új vezetőt kívántak, aki vérfrissítést hoz a királyságba.

Emellett a normannok nem teljesen vesztették el helyüket. Habár az ország felett elvesztették az irányítást, befolyásuk megmaradt. A XII. század után is, egészen a XVI. századig (a játék kezdetéig) folyamatosan vándoroltak Dél-Itáliába normannok Normandiából és Skandináviából. Így sikerült egy jelentős etnikai kisebbséget fenntartaniuk, egyes normann nemeseknek sikerült megmaradniuk a hűbérlánc tetején, fontos állami pozíciókat betöltve. Viszont, ahogy írtam, a „nagy hideg” mindent megváltoztatott. A normann nemeseknek is elegük lett az aragóniai vezetésből.

### A normannok visszaveszik a hatalmat

#### Egy új remény: Hauteville Tankréd

Ekkor tájt jelent meg egy ifjú Tankréd nevű normann lovag, aki a kihaltnak hitt Hauteville-ház leszármazottjának tartotta magát. Óriási vagyonnal rendelkezett, nem tudni honnan. A normannoknak több sem kellett. Nem számított, hogy valóban Hauteville-e. A Hauteville nevet viselte, ez pedig hatalmas presztízzsel bírt. A még normann örökségüket megtartó szicíliai nemesség itáliai bankárok pénzügyi támogatását maguk mögött tudva Hauteville Tankrédet pártfogásukba vették. Azt remélték, hogy az ifjú normannt könnyen befolyásolni tudják majd, és majd a lényegi hatalmat az újjászületett normann nemesség tartja majd meg. Nagyobbat nem is tévedhettek volna.

Hauteville Tankréd nagyon is jól tudta, mi a nemesek valódi szándéka, hogy bábnak használják őt. Mint már írtam, senki sem tudta, honnan jött Tankréd vagy ki nevelte fel őt. Mindenesetre Tankréd egy rendkívüli ifjú volt. Az ifjú Tankréd nyugat-európai háborúkban vett részt szemlélőként, majd az angol, francia és német-római udvarokban tartózkodott. A híres Pierre Terrail de Bayard kitanította a lovagi erényekre, akit apródként szolgált; Niccolò di Pitigliano condottiere pedig megtanította a háború művészetére.

#### A lázadás

Tankréd levelezést folytatott a normann összeesküvőkkel, 1499-ben hazatért Szicíliába. 1500-ban a főurak megkezdték felkelésüket, amellyel Aragóniai II. Ferdinándot sikerült elüldözniük Szicíliából. 1501-ben a normannok szicíliai királlyá koronázták a 16 éves Tankrédot, aki II. Roger előtt tisztelegve IV. Roger néven foglalta el a trónt. II. Ferdinándnak sikerült Nápolyba menekülnie, ami polgárháborúhoz vezetett. A háborúnak 1503-ban lett vége, amikor is a viggianoi csatában július 23-án a normannok és zsoldos seregük döntő vereséget mért a Ferdinánd-hűekre, amely csatában Ferdinánd is életét vesztette. Ezután IV. Roger Nápolyba vonult csapataival, ahol nápolyi királlyá koronáztatta magát. Sikereinek ekkor még nem volt vége.

#### A normannok újra kiterjesztik hatalmukat

1504-ben megszállta Szardíniát és elfoglalta a szardíniai trónt. Ugyanebben az évben behódoltatta Máltát, amelynek irányítását átadta a Rodoszról menekülni kényszerülő ispotályos lovagoknak (Roger azért létrehozta magának a Málta grófja címet). 1505-ben a széteső Spanyol Királyságtól megkaparintotta a Baleár-szigeteket, ami után létrehozta a baleár-szigeteki herceg címet. Roger ekkor még nem nyugodhatott meg, ugyanis a normannok régi riválisai, a bizánciak aggódva figyelték régi ellenségük újbóli felemelkedését. 1505-ben egy utolsó nagy hadjáratot indított Roger, ezúttal Görögországban. Négy éven keresztül háborúzott a meggyengült Bizánci Birodalom ellen, amely során sikerült a Peleponnészoszi- félszigetet és Attikát elfoglalnia. A háborút az 1509-es athéni béke zárta le, amely nyomán Roger létrehozta a Görög Hercegséget.

## A Szicília Királyság államstruktúrája

A Szicília Királyságban a monarchia abszolút formája található meg. IV. Roger abszolút hatalommal bír, az államügyek intézésében egy szűk, hű nemesi rétegre támaszkodik. Akarata érvényesítéséhez pedig zsoldosaira támaszkodik, akik példátlan módon hatják végre utasításait. Mindemellett a nemesség egy rétege bábként tekint az ifjú, mindössze 25 éves királyra. Kétséget kizáróan az adósuknak tekintik a királyt. Ezek a nemesek a dél-itáliai bankárokkal karöltve veszélyt jelentenek Roger uralmára. Rogert nem kell félteni, tud az ármánykodókról, és már tervezi a velük való leszámolást.

## A Szicíliai Királyság kultúrája

A királyság kulturálisan rendkívül összetett. Abszolút többségben vannak a katolikusok (olaszok, normannok, lombardok stb.). A Nápolyi Királyságban még vannak görög ortodoxok, illetve Szicíliában a katolikus és görög ortodox mellett még megtalálható egy kisebb muszlim populáció is. A normannok hagyományosan toleránsak voltak minden vallással szemben, ez alól IV. Roger, a hű katolikus, sem kivétel. A vallási kisebbséghez tartozóknak ugyanannyi esélyük az életben, mint katolikus társaiknak.

## A Szicília Királyság hadereje

A hadsereg főparancsnoka természetesen az uralkodó. Háborúban vagy ő, vagy egy általa kinevezett vezér vezeti a szárazföldi hadakat. A hadsereg gerincét a kor híres-hírhedt zsoldosai adják, a német landsknechtek. Egy külön ezredük a király személyes testőrségének részét képezik.

Mindazonáltal a hadiflotta nagyobb prioritást élvez a szárazföldi erőkkel szemben. Ahhoz, hogy a földközi-tengeri domíniumait Szicília megtarthassa, elengedhetetlen az állandóan ütőképes hadiflotta.